కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘RRR’ ప్రారంభోత్సవానికి సర్‌ప్రైజ్ గెస్ట్
‘RRR’ ఓపెనింగ్‌కు ప్రత్యేక అతిథి వస్తున్నారనే వార్త ఇప్పుడు సినీ పరిశ్రమలో వినిపిస్తోంది. ‘బాహుబలి’ హీరో, రాజమౌళి అత్యంత ఇష్టపడే వ్యక్తి ప్రభాస్.. ‘RRR’ ప్రారంభోత్సవానికి ముఖ్య అతిథిగా విచ్చేస్తున్నారని అంటున్నారు.
Samayam Telugu | Updated:
Nov 4, 2018, 07:50PM IST
‘RRR’ ప్రారంభోత్సవానికి సర్‌ప్రైజ్ గెస్ట్
యంగ్ టైగర్ ఎన్టీఆర్ , మెగా పవర్ స్టార్ రాంచరణ్‌లతో దర్శకధీరుడు ఎస్.ఎస్.రాజమౌళి పవర్‌ఫుల్ మల్టీస్టారర్‌ను తెరకెక్కిస్తోన్న సంగతి తెలిసిందే. గత కొద్దికాలంగా తెలుగు రాష్ట్రాల్లో హాట్ టాపిక్‌గా మారిన ఈ కాంబినేషన్(RRR) మొత్తానికి పట్టాలెక్కుతోంది. ఈ మల్టీస్టారర్‌ను నవంబర్ 11న లాంఛనంగా ప్రారంభించనున్నట్లు అధికారికంగా ప్రకటించారు. 11వ తేదీన ఉదయం 11 గంటలకు పూజా కార్యక్రమంతో ఈ సినిమాను ప్రారంభించనున్నారు. డీవీవీ ఎంటర్‌టైన్మెంట్స్ బ్యానర్‌పై డీవీవీ దానయ్య ఈ సినిమాను నిర్మిస్తున్నారు.
ఇదిలా ఉంటే, ఈ మూవీ ఓపెనింగ్‌కు ప్రత్యేక అతిథి వస్తున్నారనే వార్త ఇప్పుడు సినీ పరిశ్రమలో వినిపిస్తోంది. ‘బాహుబలి’ హీరో, రాజమౌళి అత్యంత ఇష్టపడే వ్యక్తి ప్రభాస్.. ‘RRR’ ప్రారంభోత్సవానికి ముఖ్య అతిథిగా విచ్చేస్తున్నారని అంటున్నారు. ప్రభాస్ పూజా కార్యక్రమంలో పాల్గొని ఎన్టీఆర్, రాంచరణ్‌పై తొలి క్లాప్ కొడతారని తెలుస్తోంది. ప్రభాస్‌తో పాటు రానా, అనుష్కను కూడా రాజమౌళి ఆహ్వానించారని టాక్. వాస్తవానికి ఎన్టీఆర్, రాంచరణ్‌కు కూడా ప్రభాస్ చాలా సన్నిహితుడు. గతంలో ‘సింహాద్రి’, ‘బృందావనం’ వంటి సినిమాల వేడుకలలోనూ ప్రభాస్ పాల్గొన్నాడు.
కాగా, ‘బాహుబలి’కి పనిచేసిన సాంకేతిక బృందమే ఈ సినిమాకు పనిచేయనుంది. రాజమౌళి గత చిత్రాల మాదిరిగానే ఈ సినిమాకు ఎం.ఎం.కీరవాణి సంగీతం అందించనున్నారు. కెకె సెంథిల్ కుమార్ సినిమాటోగ్రాఫర్. ప్రస్తుతానికి ఎన్టీఆర్, రాంచరణ్ తప్ప మిగిలిన తారాగణం గురించి వివరాలేమీ తెలియవు. చిత్ర ప్రారంభోత్సవం సందర్భంగా పూర్తి వివరాలను వెల్లడించనున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.